གཅན་ཚའི་ཡུལ་གྱི་གནའ་མི་རྣམས་ཀྱིས་རང་གི་ས་གནས་ཀྱི་རང་བྱུང་ཆ་རྐྱེན་ལ་བརྟེན་ནས་ཞིང་ཕྱུགས་མཉམ་འབྲེལ་གྱི་དཔལ་འབྱོར་གཉེར་བ་ནི་ཁྱད་ཆོས་གཙོ་བོ་ཡིན་ཏེ།དེ་ཡང་གདོད་མའི་དུས་སུ་རི་དྭགས་བརྔོན་པ་དང་འཕྲོ་ལྷག་སྒོ་ཕྱུགས་སུ་གཉེར་བ་ཡུན་རིང་ཕྱིན་པའི་གོ་རིམ་ནང་རིམ་གྱིས་གཏན་སྡོད་ཀྱི་ཁང་བ་དང་ཆེད་གཉེར་གྱི་ཞིང་ལས་དར་བས་ཆབ་སྲིད་དང་བསམ་བློའི་དཔལ་ཡོན་རྒྱས་པའི་དངོས་པོའི་དཔལ་འབྱོར་གྱི་རྨང་གཞི་ཆགས།དེ་ལྟར་ཞིང་ལས་གཉེར་ནས་འབྲུ་རིགས་སྣ་ལྔ་སོན་འདེབས་བྱེད་པའི་ལག་རྩལ་ཕུན་སུམ་ཚོགས་པ་བྱུང་ཡོད།དེར་བརྟེན།གོར་སྐྱ་བཟོ་བའི་རྒྱུ་ཆ་གཙོ་བོ་ནི་གྲོ་ཕྱེ་ཡིན་པ་དང་།དེ་ནི་འབྲུ་རིགས་སྣ་ལྔའི་ནང་གི་གྲོ་འཐག་པ་ལས་བྱུང་བ་ཞིག་ཡིན་ལ་གྲོ་ཕྱེ་འཐག་པའི་ལག་རྩལ་འདི་ཡོད་པ་ནས་གོ་རེ་ཡང་བྱུང་ཡོད་པར་འདོད།